આર્થિક સુધારાને મામલે નાણાપ્રધાને કંઈ જ નક્કર કર્યું નથી. બધી જ મહત્વની બાબતો પેન્ડિંગ રહેવા દીધી છે. વિદેશી રોકાણનો પ્રવાહ વધે કે દેશમાં ઇન્વેસ્ટમેન્ટનું વાતાવરણ ખીલે એવાં કોઈ સચોટ પગલાં બજેટમાં ભરવામાં નથી આવ્યાં. બ્લૅક મનીની સમસ્યા ઉકેલવા હવે શ્વેતપત્ર લાવવાની વાત કરી નાણાપ્રધાને આ સંવેદનશીલ મુદ્દાને સિફતથી પસાર કરાવી દીધો છે. જોકે કાળાં નાણાંને પકડવા કે કરચોરી સામે પર્મનન્ટ અકાઉન્ટ નંબર (પૅન)નો ઉપયોગ વધારવાની વાત થઈ છે, એ તો શું અને કઈ રીતે થાય છે એના પર આધાર રાખશે. અત્યારે તો નાણાપ્રધાને મોંઘવારી વધે એટલે કે લોકો પર બોજ વધે એ દિશામાં વધુ પગલાં ભર્યા છે.